Foto: O‘zA Ziyonet milliy ta’lim portalida yangi bo‘lim paydo bo‘ldi. Endilikda fuqarolar bu yerda O‘zbekiston armiyasida xizmat qilish haqida batafsil ma’lumotni olishlari mumkin. “Armiya va yoshlar” bo‘limida O‘zbekiston Qurolli kuchlari haqida qiziqarli ma’lumotlar joylashtirilgan. Foydalanuvchilar Qurolli kuchlar tashkil topishi tarixini bilib olishlari mumkin. Shuningdek, bu yerda armiyada xizmat qilish turlari haqida muhim ma’lumotlar bor. O‘z hayotini harbiy ish bilan bog‘lashga qaror qilganlar uchun esa, tegishli yo‘nalishda ta’lim olish mumkin bo‘lgan o‘quv muassasalari ro‘yxati berilgan. Eslatib o‘tamiz, tinch davrda oddiy askar va serjant tarkibiga muddatli harbiy xizmat, shuningdek safarbarlik chaqiruv zaxirasida xizmat uchun sog‘lig‘i nuqtai nazaridan Qurolli kuchlarda harbiy xizmat o‘tashga yaroqli bo‘lgan o‘n sakkizdan yigirma yetti yoshgacha bo‘lgan yigitlar chaqiriladi.